ઘણાં લોકો અમને પૂછે કે લાલુ પ્રસાદ વિષે તમારે શું કહેવું છે ? મારી ઉમર હજુ છ વરસની છે, એટલે મને ખાસ ખબર નથી, પણ મારા ભૂરી આન્ટી કહેતા’તા કે બિહાર કરીને એક રાજ્યમાં અમારા માટેનું ઘાસ કોઈક માણસ ખાઈ ગયો હતો. કોઈ માને નહિ એવી વાત છે ને ? માણસ ઘાસ કઈ રીતે ખાય ? બધા ભૂરી આંટીને મેડ કહીને મજાક ઉડાડતા હતાં. પણ એકવાર અમે બારી પાસે ઉભા ઉભા ટીવી જોતા હતાં ત્યારે એ માણસને અમે જોયો. અને ટીવી પર પણ ઘાસચારા કૌભાંડને એવું બધું કાઇ બોલતા હતાં. પછી અમને ખાતરી થઇ ગઈ કે આ માણસે ઘાસ ખાધું જ હશે. કઈ રીતે ? અરે એનાં માથાના વાળ તો જુઓ. અને તોયે વિશ્વાસનાં આવતો હોય તો એનાં કાનના વાળ જુઓ. આવાં વાળ ઘાસ ખાતો હોય એના જ હોય. અને એમ છતાં વિશ્વાસ ન પડે તો એને સાંભળો. ચોક્કસ ખાતરી થઇ જ જશે.